**Zmluva o združenej dodávke elektriny**

uzavretá podľa ust. § 269 ods. 2 zákona č. 513/1991 Zb. Obchodného zákonníka, v spojitosti so zákonom č. 251/2012 Z. z. o energetike a o zmene a doplnení niektorých zákonov v znení neskorších predpisov, zákonom č. 250/2012 Z. z. o regulácii v sieťových odvetviach v znení neskorších predpisov, podľa ustanovení vyhlášky Úradu pre reguláciu sieťových odvetví č. 207/2023 Z. z., ktorou sa ustanovujú pravidlá pre fungovanie vnútorného trhu s elektrinou, obsahové náležitosti prevádzkového poriadku prevádzkovateľa sústavy, organizátora krátkodobého trhu s elektrinou a rozsah obchodných podmienok, ktoré sú súčasťou prevádzkového poriadku prevádzkovateľa sústavy (ďalej len „Pravidlá trhu“) a podľa prísl. ust. zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „Zákon o VO“)

(ďalej len „Zmluva“)

medzi:

|  |  |
| --- | --- |
| **1. Dodávateľom** | [●] |
| Sídlo | [●] |
| Zapísaná v | [●] |
| IČO | [●] |
| IČ DPH | [●] |
| DIČ | [●] |
| Bankové spojenie | [●] |
| Číslo účtu | [●] |
| SWIFT (BIC) | [●] |
| IBAN | [●] |
| Zastúpená | [●] |
| (ďalej len „Dodávateľ“) |  |

a

|  |  |
| --- | --- |
| **2. Odberateľom** | **SPP – distribúcia, a.s.** |
| Sídlo | Plátennícka 19013/2, 821 09 Bratislava – mestská časť Ružinov |
| Zapísaná v | Obchodnom registri Mestského súdu Bratislava III, Oddiel: Sa, Vložka č.: 3481/B |
| IČO | 35 910 739 |
| IČ DPH | SK2021931109 |
| DIČ | 2021931109 |
| Bankové spojenie I. | Tatra banka, a.s. |
| Číslo účtu | 2627712668/1100 |
| SWIFT (BIC) | TATRSKBX |
| IBAN | SK64 1100 0000 0026 2771 2668 |
| Bankové spojenie II. | Všeobecná úverová banka, a.s. |
| Číslo účtu | 1119353/0200 |
| SWIFT (BIC) | SUBASKBX |
| IBAN | SK74 0200 0000 0000 0111 9353 |
| Zastúpená |  |
| (ďalej len „Odberateľ“) |  |

(ďalej spolu tiež „zmluvné strany” alebo osobitne „zmluvná strana”)

Úvodné ustanovenia

* 1. Účelom uzavretia tejto Zmluvy je záujem Odberateľa na riadnom a včasnom plnení predmetu Zmluvy.
  2. Táto Zmluva sa uzatvára ako výsledok procesu verejného obstarávania, postupom rokovacieho konania so zverejnením, vyhláseného Odberateľom pod názvom „Výber dodávateľa elektrickej energie“ a zverejneného vo Vestníku verejného obstarávania č. [●] zo dňa [●], značka [●] – [●] (ďalej aj „Verejné obstarávanie na predmet zákazky: Výber dodávateľa elektrickej energie“).
  3. Zmluvné strany vyhlasujú, že údaje uvedené v Zmluve sú v súlade so skutočným stavom ku dňu uzavretia Zmluvy.
  4. Pre účely tejto Zmluvy majú odborné pojmy a terminológia význam totožný, ako je uvedené v zákone č. 251/2012 Z.z. o energetike a o zmene a doplnení niektorých zákonov (ďalej len „Zákon o energetike“), v zákone č. 250/2012 Z.z. o regulácii v sieťových odvetviach a o zmene a doplnení niektorých zákonov (ďalej len „Zákon o regulácii“), vo Vyhláške Úradu pre reguláciu sieťových odvetví č. 207/2023 Z. z., ktorou sa ustanovujú pravidlá pre fungovanie vnútorného trhu s elektrinou, obsahové náležitosti prevádzkového poriadku prevádzkovateľa sústavy, organizátora krátkodobého trhu s elektrinou a rozsah obchodných podmienok, ktoré sú súčasťou prevádzkového poriadku prevádzkovateľa sústavy (ďalej len „Pravidlá trhu“), v príslušných všeobecne záväzných predpisoch a rozhodnutiach Úradu pre reguláciu sieťových odvetví (ďalej len „ÚRSO“) a v ostatných súvisiacich všeobecne záväzných právnych predpisoch vzťahujúcich sa na elektroenergetiku, pokiaľ nie je v tejto Zmluve uvedené inak.
  5. V zmysle bodu 1.4. majú nižšie uvedené pojmy nasledovný význam:

1. **Prevádzkovateľ distribučnej sústavy** (ďalej len „PDS“) - osoba, ktorá má povolenie na distribúciu elektriny na časti vymedzeného územia, na ktorom sa nachádzajú odberné miesta Odberateľa, a k distribučnej sústave ktorého sú odberné miesta Odberateľa pripojené,
2. **Prevádzkový poriadok PDS** - dokument vydaný PDS, ktorý po schválení zo strany ÚRSO určuje podmienky distribúcie elektriny a poskytovania súvisiacich sieťových služieb do odberného miesta Odberateľa. Prevádzkový poriadok PDS je záväzný pre všetkých účastníkov trhu s elektrinou,
3. **Technické podmienky prístupu a pripojenia do sústavy príslušného PDS** (ďalej len „Technické podmienky“) - dokument vydaný PDS, ktorým sa ustanovujú podrobnosti o rozsahu technických podmienok prístupu a pripojenia do sústavy a pravidlá prevádzkovania sústavy,
4. **Odberným miestom** (ďalej len „OM“) - miesto / miesta odberu elektriny špecifikované v prílohe č. 1 a č. 2 tejto Zmluvy EIC kódom, vybavené určeným meradlom podľa všeobecne záväzného právneho predpisu.
   1. Nadpisy v Zmluve majú iba informatívny charakter a slúžia na lepšiu orientáciu v texte Zmluvy a nemajú vplyv na výklad jej ustanovení.

**Predmet Zmluvy**

1. Dodávateľ sa zaväzuje poskytovať Odberateľovi za podmienok dohodnutých v tejto Zmluve združenú dodávku elektriny (ďalej len „združená dodávka“), ktorá zahŕňa:
2. dodávku dohodnutého množstva elektriny do OM v množstve, čase a za podmienok dohodnutých v tejto Zmluve,
3. prevzatie zodpovednosti za odchýlku Odberateľa voči zúčtovateľovi odchýlky,
4. zabezpečenie distribúcie elektriny a všetkých služieb súvisiacich s distribúciou elektriny (ďalej len „distribučné služby“).

Predpokladom pre združenú dodávku podľa tejto Zmluvy je pripojenie OM do distribučnej sústavy PDS.

1. Odberateľ sa zaväzuje odoberať elektrinu za podmienok tejto Zmluvy, najmä platiť Dodávateľovi cenu za združenú dodávku podľa podmienok ustanovených v článku 4. tejto Zmluvy.
2. Odberateľ sa zaväzuje dodržiavať všetky povinnosti odberateľa podľa Zákona o energetike, Pravidiel trhu, Prevádzkového poriadku PDS a ostatných príslušných všeobecne záväzných právnych predpisov, riadiť sa podmienkami tejto Zmluvy, Technickými podmienkami PDS a dodržiavať podmienky pripojenia k distribučnej sústave.

**Dodávka elektriny**

1. Dodávka elektriny do OM sa uskutočňuje prenosom elektriny z distribučnej sústavy PDS, do ktorej sú OM pripojené, a v súlade s Prevádzkovým poriadkom PDS. Prechodom elektriny z distribučnej sústavy cez určené meradlo do OM dochádza k prechodu vlastníckych práv z Dodávateľa na Odberateľa. Za dodané a odobraté množstvo elektriny sa považuje množstvo, ktoré je namerané určeným meradlom PDS.
2. Odberateľ sa zaväzuje počas doby trvania tejto Zmluvy odoberať elektrinu pre všetky OM pripojené k distribučnej sústave PDS výlučne od Dodávateľa za predpokladu, že OM nebolo počas doby trvania dodávky elektriny na podnet Odberateľa zrušené. Odberateľ sa zaväzuje, že pre OM nezmení dodávateľa elektriny pred riadnym zánikom tejto Zmluvy.

**Prevzatie zodpovednosti za odchýlku**

1. Dodávateľ sa touto Zmluvou zaväzuje prevziať zodpovednosť Odberateľa za odchýlku voči zúčtovateľovi odchýlok v zmysle platných všeobecne záväzných právnych predpisov.

**Zabezpečenie distribučných služieb**

1. Dodávateľ počas obdobia trvania tejto Zmluvy zabezpečí Odberateľovi distribučné služby do všetkých OM pripojených do distribučnej sústavy PDS za podmienok uvedených v tejto Zmluve, v súlade s platnými všeobecne záväznými právnymi predpismi, Prevádzkovým poriadkom príslušného PDS a v kvalite podľa Technických podmienok PDS.
2. Odberateľ je podľa Zákona o energetike zodpovedný za riadny stav odberného zariadenia a za dodržiavanie predpisov na zaistenie bezpečnosti technických zariadení.
3. Odberateľ má právo požiadať Dodávateľa o zabezpečenie úpravy dohodnutej rezervovanej kapacity (ďalej len „RK“) podľa schválených podmienok príslušného PDS, najviac do výšky maximálnej RK určenej PDS, a to písomne alebo na kontaktnú e-mailovú adresu Dodávateľa uvedenú na faktúre, doručením požiadavky najneskôr 3 pracovné dni pred lehotou na zmenu RK uvedenou v podmienkach príslušného PDS. Úprava dohodnutej RK sa stáva účinnou po jej písomnom odsúhlasení Dodávateľom. V prípade, ak Dodávateľ zmenu RK neodsúhlasí v mesiaci, kedy bola žiadosť doručená Dodávateľovi, bude zmena RK účinná prvým dňom mesiaca nasledujúceho po mesiaci splnenia všetkých podmienok pre úpravu dohodnutej RK.

**Zmluvné množstvo**

1. Odberateľ sa zaväzuje po dobu trvania Zmluvy odobrať od Dodávateľa zmluvné množstvo elektriny (ďalej len „SZM“) zodpovedajúce súčtu dohodnutého ročného množstva elektriny pre jednotlivé OM uvedené v prílohe č. 1 a č. 2 tejto Zmluvy, ktoré je dohodnuté zmluvnými stranami v celkovom množstve 5.500 MWh ročne.
2. Počas zmluvného obdobia má Dodávateľ právo vyhodnotiť skutočne odobraté množstvo elektriny a SZM spôsobom uvedeným v tomto článku Zmluvy, a to za každý kalendárny rok, v ktorom trvá Zmluva. V prípade, že Odberateľ neodoberie aspoň 90% SZM (SZMmin) v príslušných jednotlivých kalendárnych rokoch, je Dodávateľ oprávnený po vykonaní vyhodnotenia zvýšiť cenu za každú odobratú MWh až o výšku určenú ako:

ZC – maximálne zvýšenie ceny za skutočne odobraté množstvo elektriny v príslušnom kalendárnom roku v EUR/MWh,

K – 1,5-násobok priemeru mesačných spotových cien daného kalendárneho roka, ktoré sú vypočítané z ceny každej hodiny každého dňa daného mesiaca ocenené hodinovou cenou elektriny na dennom trhu SR organizovanom spoločnosťou OKTE, a.s.  Ceny sú pravidelne zverejňované na internetovej stránke OKTE a.s., pričom ako podklad pre výpočet sa použijú ceny uvedené v mesačných správach o dennom trhu (Mesačná správa o DT) z adresy [*https://okte.sk/sk/kratkodoby-trh/zverejnenie-udajov/mesacna-sprava-o-dt/*](https://okte.sk/sk/kratkodoby-trh/zverejnenie-udajov/mesacna-sprava-o-dt/) *.*

X – skutočne odobraté množstvo elektriny v príslušnom kalendárnom roku v MWh, pričom minimálna hodnota X je 1.

V prípade, ak Odberateľ v príslušnom kalendárnom roku neodoberie žiadnu MWh, je Dodávateľ oprávnený po vykonaní vyhodnotenia vyfakturovať Odberateľovi platbu vypočítanú ako súčin hodnoty SZMmin v danom roku a koeficientu K.

V prípade, že sa umiestnenie príslušných hodnôt denného trhu zmení, resp. sa zmení názov Mesačnej správy o DT, Dodávateľ pre stanovenie ceny použije príslušné hodnoty zo zodpovedajúceho dostupného umiestnenia.

1. V prípade, ak kumulovaný skutočný odber elektriny Odberateľa počas príslušného kalendárneho roka presiahne 110% SZM (SZMmax), Dodávateľ je oprávnený zvýšiť cenu za každú MWh odobratú v príslušnom fakturačnom období nad SZMmax o 1,5-násobok priemernej mesačnej spotovej ceny, ktorá je pre každú hodinu každého dňa daného mesiaca ocenená hodinovou cenou elektriny na dennom trhu SR organizovanom spoločnosťou OKTE, a.s. Ceny sú pravidelne zverejňované na internetovej stránke OKTE a.s., pričom ako podklad pre výpočet sa použijú ceny uvedené v mesačných správach o dennom trhu (Mesačná správa o DT) z adresy [*https://okte.sk/sk/kratkodoby-trh/zverejnenie-udajov/mesacna-sprava-o-dt/*](https://okte.sk/sk/kratkodoby-trh/zverejnenie-udajov/mesacna-sprava-o-dt/).

V prípade, že sa umiestnenie príslušných hodnôt denného trhu zmení, resp. sa zmení názov Mesačnej správy o DT, Dodávateľ pre stanovenie ceny použije príslušné hodnoty zo zodpovedajúceho dostupného umiestnenia.

1. V prípade predčasného ukončenia Zmluvy pred riadnym uplynutím termínu jej trvania, je Dodávateľ oprávnený vyhodnotiť odber bezprostredne po ukončení Zmluvy spôsobom uvedeným v tomto článku za celé obdobie trvania Zmluvy.
2. Zmluvné strany berú na vedomie, že zoznam OM uvedený v prílohe č. 1 a prílohe č. 2 tejto Zmluvy vychádza z aktuálneho stavu platného v čase podpisu tejto Zmluvy, pričom si Odberateľ vyhradzuje právo počas doby platnosti tejto Zmluvy tento zoznam OM aktualizovať v závislosti od jeho reálnych potrieb alebo pri vzniku okolností, ktoré Odberateľ nemohol pri podpise tejto Zmluvy predvídať. Zmluvné strany sa dohodli, že v prípade, ak príde počas doby platnosti tejto Zmluvy z objektívnych dôvodov k potrebe zmeny prílohy č.1 a/alebo č. 2 tejto Zmluvy (napr. zmena/aktualizácia údajov, zvýšenie zmluvných množstiev elektriny, potreba dodávky elektriny do ďalšieho OM, ktoré nie je uvedené v prílohe č. 1 až 2. tejto Zmluvy) Odberateľ má právo požiadať Dodávateľa o zmenu a/alebo doplnenie prílohy č. 1 a/alebo č. 2 tejto Zmluvy o dodávku elektriny za podmienok dohodnutých v tejto Zmluve do ďalšieho OM, pričom sa zmluvné strany dohodli, že príloha č. 1 a/alebo č. 2 tejto Zmluvy bude na základe vzájomnej dohody zmluvných strán upravená. Úprava prílohy č. 1 a/alebo č. 2 tejto Zmluvy v zmysle predchádzajúcej vety sa po jej písomnom odsúhlasení Oprávnenou osobou zmluvných strán vo veciach technických uskutoční tak, že príloha č. 1 a/alebo č. 2 Zmluvy sa nahradí jej novým znením, a to bez potreby uzavretia písomného dodatku k tejto Zmluve. Dodávateľ sa zaväzuje, že dohodnuté podmienky v tejto Zmluve pre zazmluvnené obdobie budú platiť aj pre nové odberné miesta Odberateľa v celom rozsahu a celkový dohodnutý objem objednanej elektrickej energie sa bude automaticky navyšovať o predpokladaný objem spotrebovaných odberných miest.

V prípade potreby zrušenia OM sa upraví príloha č. 1 a/alebo č. 2 tejto Zmluvy na základe vzájomnej dohody zmluvných strán. Úprava prílohy č. 1 a/alebo č. 2 tejto Zmluvy v zmysle predchádzajúcej vety sa po jej písomnom odsúhlasení Oprávnenou osobou zmluvných strán vo veciach technických uskutoční tak, že príloha č. 1 a/alebo č. 2 Zmluvy sa nahradí jej novým znením, a to bez potreby uzavretia písomného dodatku k tejto Zmluve. Celkový dohodnutý objem objednanej elektrickej energie sa automaticky zníži o predpokladaný objem spotreby zrušených odberných miest.

Zmluvné strany sa dohodli, že na účely úpravy prílohy č. 1 a/alebo č. 2 v súvislosti s ich zmenou v zmysle tohto bodu Zmluvy budú komunikovať elektronicky (emailová komunikácia) prostredníctvom Oprávnených osôb zmluvných strán vo veciach technických podľa ust. bodu 14.1 Zmluvy. Dodávateľ si nemôže uplatňovať žiadne sankcie za zvýšenie alebo zníženie skutočne odobraného množstva z dôvodu zvýšenia alebo zníženia počtu odberných miest (zmena prílohy č. 1 a/alebo č. 2 Zmluvy) v zmysle tohto bodu Zmluvy.

**Cena**

1. Odberateľ je povinný zaplatiť Dodávateľovi za združenú dodávku elektriny podľa tejto Zmluvy cenu, ktorú tvorí súčet ceny za dodávku elektriny a ceny za zabezpečenie distribučných služieb.
2. Dodávateľ s Odberateľom sa dohodli na postupnom nákupe elektriny v tranžiach s minimálnym objemom 2 750 MWh. Výsledná (finálna) cena, ktorou Dodávateľ ocení dodávku elektriny Odberateľa pre OM z prílohy č. 1 Zmluvy, bude určená priemerom cien tranží vážených podľa nakupovaného objemu poníženého o zmluvné množstvá elektriny OM z prílohy č. 2 Zmluvy a priemernej váženej spotovej ceny použitej pre ocenenie hodinovej spotreby v príslušných dňoch daného mesiaca. Cena jednotlivých tranží za dodávku elektriny bude Dodávateľom vypočítaná pre všetky OM po celú dobu trvania tejto Zmluvy podľa nasledovného vzorca (v €/MWh):

*jednotková cena elektrickej práce* = *[●k2025●]* x *PXElive price*pre rok 2025,

*jednotková cena elektrickej práce* = *[●k2026●]* x *PXElive price*pre rok 2026,

*jednotková cena elektrickej práce* = *[●k2027●]* x *PXElive price*pre rok 2027 (v prípade využitia Opcie).

Množstvá nakúpené po tranžiach prostredníctvom ročného produktu ponížené o zmluvné množstvá elektriny OM z prílohy č. 2 Zmluvy sa rozdelia do mesiacov podľa predpokladaného diagramu odberu, a to rovnomerne do dní podľa počtu dní daného mesiaca. Takto určené denné množstvá sa rozdelia do hodín rovnomerne podľa počtu hodín daného dňa. Súčet množstiev ocenených v príslušnom kalendárnom mesiaci podľa tohto bodu nesmie presiahnuť množstvo stanovené ako súčin SZM a váhy príslušného mesiaca uvedenej v tomto bode Zmluvy. V prípade, ak by požiadavka na ocenenie znamenala prekročenie množstva podľa predchádzajúcej vety, považuje sa za neplatnú.

Predpokladaný diagram odberu v %:

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Váhy odberu v % | | | | | | | | | | | |
| Jan | Feb | Mar | Apr | Máj | Jún | Júl | Aug | Sep | Okt | Nov | Dec |
| 21,4 | 16,4 | 15,7 | 7,0 | 3,1 | 1,5 | 1,2 | 1,1 | 1,2 | 4,1 | 11,0 | 16,3 |

1. Ako PXElive price bude použitá aktuálna hodnota produktu „SLOVAK BASE LOAD YEAR FUTURES“ na obchodnej platforme Power Exchange Central Europe PXE (ďalej len „cena PXE“) zo dňa D v €/MWh zohľadňujúca predpokladaný diagram odberu. V prípade, že sa umiestnenie príslušnej hodnoty PXE zmení, Dodávateľ pre stanovenie ceny použije príslušnú hodnotu zo zodpovedajúceho dostupného umiestnenia z rovnakého zdroja (www.pxe.cz), prípadne sa zmluvné strany dohodnú na inej zodpovedajúcej referenčnej cene.
2. Dňom D sa na účely tejto Zmluvy rozumie pracovný deň burzy Power Exchange Central Europe PXE, v ktorom je Dodávateľovi doručená požiadavka na ocenenie. Odberateľ má právo požiadať o cenovú ponuku na nákup tranže každý pracovný deň v čase od 9:00 do 15:00. Odberateľ prostredníctvom oprávnených osôb uvedených nižšie požiada o cenovú ponuku telefonicky alebo e-mailom u oprávnených osôb Dodávateľa uvedených nižšie a Dodávateľ poskytne cenovú ponuku za produkt ročné základné pásmo na príslušný rok čo najskôr podľa svojich aktuálnych administratívnych možností.
3. Zmluvné strany sa dohodli, že požiadavku na ocenenie zo strany Odberateľa a potvrdenie tejto požiadavky na ocenenie zo strany Dodávateľa na ďalšie obdobia je možné realizovať' vo forme vzorovej záväznej požiadavky a dohody o stanovení ceny uvedenej v prílohe č. 3 tejto Zmluvy (ďalej len „Požiadavka“ alebo „Dohoda“) a prostredníctvom uvedených oprávnených osôb a e-mailových adries.

Oprávnené osoby Odberateľa, ktoré sú oprávnené predkladať Požiadavky na ocenenie, a súčasne sú osobami oprávnenými podpisovať Dohodu podľa tohto bodu:

|  |  |  |
| --- | --- | --- |
| **Zástupca Odberateľa** | **E-mailová adresa** | **Telefón** |
| [meno, priezvisko, funkcia] | [●] | [●] |
| [meno, priezvisko, funkcia] | [●] | [●] |

Oprávnené osoby Dodávateľa pre uzatvorenie Dohody podľa tohto bodu:

|  |  |  |
| --- | --- | --- |
| **Zástupca Dodávateľa** | **E-mailová adresa** | **Telefón** |
| [meno, priezvisko, funkcia] | [●] | [●] |
| [meno, priezvisko, funkcia] | [●] | [●] |
| [meno, priezvisko, funkcia] | [●] | [●] |

1. Platnosť cenovej ponuky je 15 minút od poskytnutia cenovej ponuky prostredníctvom telefónu alebo e-mailu. Platnosť ponuky môže byť aj kratšia alebo dlhšia, ak sa na tom dohodnú obe strany. V prípade akceptácie ceny je oprávnený zástupca Odberateľa povinný uviesť názov spoločnosti, rok, na ktorý sa realizuje nákup, a objem tranže v MWh. Dodávateľ následne potvrdí obdržanú Požiadavku a Odberateľovi zašle podpísanú Dohodu o stanovení ceny.
2. Množstvo elektriny v súčte pre OM z prílohy č. 1, ktoré bolo v danej hodine dňa skutočne odobraté a nebolo ocenené prostredníctvom vopred nakúpených tranží použitím ceny PXElive price, bude ocenené príslušnou hodinovou spotovou cenou denného trhu stanovenou nasledovne (v €/MWh):

pre rok 2025: *priemerná vážená spotová cena denného trhu* x *[●s2025●]*,

pre rok 2026: *priemerná vážená spotová cena denného trhu* x *[●s2026●]*,

pre rok 2027 (v prípade využitia opcie): *priemerná vážená spotová cena denného trhu* x *[●s2027●]*,

kde

spotová cena znamená tzv. ISOT cenu, ktorou je v danej hodine ocenená hodinová cena elektriny na dennom trhu SR organizovanom spoločnosťou OKTE, a.s. Táto cena je pravidelne zverejňovaná na internetových stránkach OKTE a.s., pričom ako podklad pre fakturáciu sa použije cena uvedená v mesačnej správe o dennom trhu (Mesačná správa o DT) pre príslušný mesiac fakturácie, ktorá je verejne dostupná na adrese [*https://okte.sk/sk/kratkodoby-trh/zverejnenie-udajov/mesacna-sprava-o-dt/*](https://okte.sk/sk/kratkodoby-trh/zverejnenie-udajov/mesacna-sprava-o-dt/)*.* V prípade, že sa umiestnenie príslušných hodnôt denného trhu zmení, resp. sa zmení názov Mesačnej správy o DT, Dodávateľ pre stanovenie ceny použije príslušné hodnoty zo zodpovedajúceho dostupného umiestnenia. Pre účely fakturácie sa za zúčtovacie obdobie stanoví jedna vážená priemerná cena podľa veľkosti spotreby v hodinovom intervale.

Cena pre OM z prílohy č. 2 Zmluvy sa vypočíta ako vážený priemer mesačných cien pre OM z prílohy č. 1 Zmluvy a kumulovaných odberov OM z prílohy č. 1 Zmluvy pre dané obdobie určovania ceny.

1. V cene za dodávku elektriny je zahrnuté prevzatie zodpovednosti Odberateľa za odchýlku podľa tejto Zmluvy. V prípade zmeny príslušných cenových rozhodnutí Úradu pre reguláciu sieťových odvetví, alebo legislatívy v oblasti energetiky (napr. Prevádzkový poriadok OKTE), ktoré spôsobia zvýšenie výšky poplatku/tarify za zúčtovanie odchýlky, má Dodávateľ právo po dohode s Odberateľom upraviť prirážku/koeficient k cene PXE a ISOT uvedenej v tomto článku Zmluvy. Úprava v zmysle predchádzajúcej vety sa po jej písomnom odsúhlasení Kontaktnou osobou pre zmluvné podmienky oboch zmluvných strán uskutoční tak, že sa prirážka/koeficient k cene PXE a ISOT upraví novou hodnotou, a to bez potreby uzavretia písomného dodatku k tejto Zmluve.
2. Cena za zabezpečenie distribučných služieb je určená podľa množstva dodanej elektriny a dohodnutej výšky RK pre príslušné OM, v súlade s platnými cenovými rozhodnutiami ÚRSO vzťahujúcimi sa na distribučné služby poskytované príslušným PDS, prípadne v súlade s nariadením Vlády SR vydaným v rámci krízovej regulácie. Dodávateľ účtuje Odberateľovi ostatné služby súvisiace s distribúciou elektriny podľa platného cenníka služieb distribúcie príslušného PDS. Cenové rozhodnutie ÚRSO a cenník služieb distribúcie sú uverejnené na webovom sídle príslušného PDS.
3. Ceny sú uvedené bez DPH, spotrebnej dane, prípadne iných aplikovateľných daní, poplatkov a odvodov v zmysle všeobecne záväzných právnych predpisov. DPH sa uplatní podľa všeobecne záväzných právnych predpisov.
4. V prípade, ak dodávka elektriny podľa tejto Zmluvy bude v čase jej dodania zaťažená spotrebnou alebo inou aplikovateľnou daňou, Dodávateľ upraví celkovú fakturovanú sumu bez DPH o čiastku zodpovedajúcu takejto dani v zmysle všeobecne záväzných právnych predpisov.
5. Ak by boli v zmysle všeobecne záväzných právnych predpisov dovoz, predaj, dodávka, distribúcia alebo prenos elektriny dodávanej podľa tejto Zmluvy zaťažené clami, príp. poplatkami, ktoré nie sú uplatňované v čase uzatvárania tejto Zmluvy, zmluvná cena sa upraví o príslušnú čiastku.
6. Odberateľ je povinný zaplatiť Dodávateľovi spolu s cenou za dodávku elektriny podľa tejto Zmluvy aj ďalšie s predmetom tejto Zmluvy súvisiace platby (i) ak svojím konaním, resp. nekonaním spôsobil vznik skutočnosti a potrebu uskutočnenia ďalších úkonov (služieb) zo strany Dodávateľa alebo PDS, a tieto sú spoplatňované podľa Cenníka služieb Dodávateľa alebo cenníka príslušného PDS, alebo (ii) ak vznikne Dodávateľovi dodatočne povinnosť takéto platby uhrádzať voči PDS.

Hodnota zákazky

1. Celkový rozsah plnenia podľa tejto Zmluvy (množstvo odobratej elektrickej energie) je maximálne 13 000 MWh pri dobe trvania Zmluvy do 31.12.2026, resp. maximálne 19 500 MWh v prípade predĺženia trvania Zmluvy za rovnakých podmienok o ďalších 12 mesiacov do 31.12.2027.

**Článok 5.**

**Platobné a fakturačné podmienky**

Fakturácia OM s ročnou periodicitou odpočtu

* 1. Dodávateľ štvrťročne vystavuje faktúry za opakovanú združenú dodávku elektriny zohľadňujúcu aj distribučné služby, s predpokladaným množstvom elektriny vychádzajúcim zo spotreby OM uvedenej v prílohe č. 1 a č. 2 tejto Zmluvy alebo podkladov od príslušného PDS. Každé OM bude mať opakovanú štvrťročnú platbu v rovnakej výške. Dodávateľ sa zaväzuje súbežne so štvrťročnými faktúrami vyhotoviť a Odberateľovi zaslať štvrťročné faktúry aj v elektronickej forme spolu s prílohou vypracovanou v dojednanom rozsahu, štruktúre a formáte (Excel) podľa OM priradených k číslu objednávok evidovaných v internom systéme Odberateľa. Odberateľ poskytne Dodávateľovi číslo objednávky a zoznam OM priradených ku konkrétnemu číslu objednávky na účely vystavenia štvrťročných faktúr a vypracovania ich príloh.
  2. Fakturovaná cena za opakovanú dodávku elektriny zahŕňa aj DPH a iné aplikovateľné dane.
  3. Odberateľ je povinný uhradiť faktúra za opakovanú dodávku elektriny do 30 dní od doručenia faktúry.
  4. Dodávateľ vystaví vyúčtovaciu faktúru za združenú dodávku elektriny na základe odpočtu vykonaného PDS ku 31.12. príslušného roka, v ktorom bol odpočet vykonaný. Vo vyúčtovacej faktúre za združenú dodávku elektriny budú zohľadnené uhradené faktúry za opakovanú dodávku vystavené Dodávateľom. Vyúčtovaciu faktúru je Dodávateľ oprávnený vyhotoviť aj v prípade mimoriadneho odpočtu, pri výmene určeného meradla, ukončení odberu a pod. Dodávateľ sa zaväzuje súbežne s vyúčtovacou faktúrou vyhotoviť a Odberateľovi zaslať vyúčtovaciu faktúru aj v elektronickej forme spolu s prílohou vypracovanou v dojednanom rozsahu, štruktúre a formáte (Excel) podľa OM priradených k číslu objednávok evidovaných v internom systéme Odberateľa. Odberateľ poskytne Dodávateľovi číslo objednávky a zoznam OM priradených ku konkrétnemu číslu objednávky na účely vystavenia vyúčtovacej faktúry a vypracovania jej prílohy.
  5. Podkladom pre vyúčtovaciu faktúru budú namerané množstvá elektriny v jednotlivých OM predložené Dodávateľovi zo strany PDS alebo iný spôsob určenia odberu v zmysle všeobecne záväzných právnych predpisov.
  6. Preplatok z vyúčtovacej faktúry bude vrátený na účet Odberateľa v lehote splatnosti vyúčtovacej faktúry. Ak je výsledkom vyúčtovacej faktúry nedoplatok, Odberateľ tento uhradí v lehote 30 dní od doručenia vyúčtovacej faktúry Odberateľovi.

Fakturácia OM s mesačnou periodicitou odpočtu

* 1. V prípade OM s mesačnou periodicitou odpočtu vyhotoví Dodávateľ faktúru za združenú dodávku elektriny k poslednému dňu príslušného mesiaca. Faktúru je Dodávateľ oprávnený vyhotoviť aj v prípade mimoriadneho odpočtu, pri výmene určeného meradla, ukončení odberu a pod. Dodávateľ sa zaväzuje súbežne s faktúrou vyhotoviť a Odberateľovi zaslať faktúru aj v elektronickej forme spolu s prílohou vypracovanou v dojednanom, rozsahu, štruktúre a formáte (Excel) podľa OM priradených k číslu objednávok evidovaných v internom systéme Odberateľa. Odberateľ poskytne Dodávateľovi číslo objednávky a zoznam OM priradených ku konkrétnemu číslu objednávky na účely vystavenia a zaslania faktúry a vypracovania jej prílohy.
  2. Podkladom pre fakturáciu budú namerané množstvá elektriny v jednotlivých OM predložené Dodávateľovi zo strany PDS vrátane nameraných technických údajov príslušného OM alebo iný spôsob určenia odberu v zmysle všeobecne záväzných právnych predpisov.
  3. Lehota splatnosti faktúry vystavenej Dodávateľom je 30 dní od jej doručenia Odberateľovi.

Spoločné platobné a fakturačná podmienky

* 1. Akákoľvek čiastka, ktorá nie je fakturovaná podľa predchádzajúcich bodov tohto článku Zmluvy, bude uplatnená oprávnenou stranou formou faktúry. Splatnosť takejto faktúry je najneskôr v lehote splatnosti faktúry, pričom splnenie záväzku nastáva momentom odpísania dlžnej sumy v prospech účtu oprávnenej strany.
  2. Dodávateľ a Odberateľ sa dohodli na spôsobe uhrádzania záväzkov Odberateľa vyplývajúcich z tejto Zmluvy bezhotovostným bankovým prevodom v mene, ktorá je dohodnutá pre cenu za združenú dodávku elektriny, na účet Dodávateľa uvedený na faktúre.
  3. Dodávateľ je povinný zabezpečiť, aby bankový účet uvedený na faktúre bol oznámený Finančnému riaditeľstvu SR v zmysle ustanovenia § 6 Zákona č. 222/2004 Z.z. o dani z pridanej hodnoty v znení neskorších predpisov (ďalej len „Zákon o DPH“). V prípade, že bankový účet uvedený na faktúre nebude oznámený spôsobom podľa predchádzajúcej vety a Odberateľ uhradí faktúru na tento účet, Dodávateľ sa zaväzuje nahradiť Odberateľovi akúkoľvek škodu, ktorá Odberateľovi vznikne, najmä v súvislosti s ručením za nezaplatenú daň z pridanej hodnoty uplatneným správcom dane voči Odberateľovi. Ak sa Odberateľ dozvie, že Dodávateľ neoznámil číslo bankového účtu, na ktorý má byť vykonaná úhrada faktúry, Finančnému riaditeľstvu SR, je oprávnený faktúru neuhradiť, pričom Dodávateľ nie je v tomto prípade oprávnený uplatniť si u Odberateľa sankciu za neskorú úhradu. Úhrada bude vykonaná po tom, čo Dodávateľ preukáže splnenie oznamovacej povinnosti v zmysle § 6 Zákona o DPH.
  4. Zmluvné strany sa v súlade s ustanovením § 364 Obchodného zákonníka dohodli, že Odberateľ si môže započítať voči Dodávateľovi akékoľvek svoje pohľadávky voči akýmkoľvek pohľadávkam Dodávateľa, a to bez ohľadu na právny vzťah, z ktorého vyplývajú, a bez ohľadu na to, či pohľadávky Odberateľa sú budúce, súčasné, podmienené alebo nepodmienené, splatné alebo sú premlčané. Odberateľ bezodkladne písomne oznámi Dodávateľovi realizáciu zápočtu. Dodávateľ nie je oprávnený jednostranne započítať svoje pohľadávky bez predchádzajúceho písomného súhlasu Odberateľa.
  5. V prípade, že faktúra nebude obsahovať náležitosti podľa príslušných všeobecne záväznych právnych predpisov alebo Zmluvy, alebo je vyhotovená obsahovo nesprávne, Odberateľ je oprávnený vrátiť faktúru v lehote splatnosti Dodávateľovi, pričom v takomto prípade je záväzok splatný až v lehote splatnosti vystavenej a doručenej opravenej (novej) faktúry, ktorá bude obsahovať náležitosti podľa všeobecne záväznych právnych predpisov a Zmluvy, resp. bude obsahovo správna.
  6. Pri nedodržaní lehoty splatnosti záväzkov vyplývajúcich z tejto Zmluvy sú zmluvné strany oprávnené vyfakturovať úrok z omeškania vo výške 0,02 % z dlžnej čiastky za každý deň omeškania za obdobie odo dňa nasledujúceho po dni splatnosti faktúry do dňa pripísania platby na účet oprávnenej zmluvnej strany. Úrok z omeškania za nezaplatenú faktúru za opakovanú združenú dodávku elektriny je Dodávateľ oprávnený vyfakturovať Odberateľovi za obdobie odo dňa jej splatnosti do dňa vystavenia vyúčtovacej faktúry za príslušné obdobie. Uplatnením úroku z omeškania nezaniká nárok na náhradu škody prevyšujúcu vyfakturovaný úrok z omeškania.
  7. Ak termín splatnosti akejkoľvek pohľadávky pripadne na deň pracovného pokoja alebo deň pracovného voľna, táto pohľadávka je splatná v najbližší nasledujúci pracovný deň.
  8. V platobnom styku sú zmluvné strany povinné používať variabilný symbol uvedený v príslušnom doklade (faktúre). Odberateľ je povinný pri každej (i čiastočnej) úhrade faktúry uvádzať určený variabilný symbol. Ak Odberateľ jednoznačne neurčí, na úhradu ktorého záväzku je platba určená, Dodávateľ je oprávnený použiť túto platbu na úhradu najskôr splatného záväzku Odberateľa.

**Článok 6.**

**Daňové náležitosti**

* 1. Zmluvné strany postupujú pri vysporiadaní svojich daňových povinností podľa všeobecne záväzných právnych predpisov platných v SR.
  2. Zmluvné strany sa zaväzujú akceptovať akékoľvek legislatívne zmeny v právnom poriadku Slovenskej republiky týkajúce sa daní (napr. sadzba dane, zmeny spôsobu vyberania dane a pod.), ktoré sa dotknú Zmluvy, a budú rešpektovať ich aplikáciu počas doby ich platnosti.
  3. Dodávateľ je počas trvania Zmluvy povinný písomne oznámiť dátum zmeny IČ DPH súčasne s novým IČ DPH, a to bezodkladne po tomto dátume.
  4. Dodávateľ vyhlasuje, že ku dňu uzavretia Zmluvy oznámil bankové účty uvedené v Zmluve a bankové účty, ktoré bude uvádzať na faktúrach, Finančnému riaditeľstvu SR v zmysle ust. § 6 Zákona o DPH.
  5. Dodávateľ je povinný bezodkladne oznámiť Odberateľovi zmenu bankových účtov oznámených Finančnému riaditeľstvu SR, t.j. odhlásenie bankového účtu, resp. prihlásenie bankového účtu, ak ide o účty, na ktoré má byť vykonávaná úhrada faktúr vystavených Odberateľom.

**Ručenie za DPH**

* 1. Ustanovenia nasledujúcich bodov tohto článku sa uplatňujú v prípade ručenia za DPH podľa ust. § 69b v súvislosti s ust. § 69 ods. 14 písm. c) Zákona o DPH.
  2. Ak daňový úrad rozhodnutím uloží Odberateľovi ako ručiteľovi povinnosť uhradiť Dodávateľom nezaplatenú DPH (ďalej len „Nezaplatená daň“), Odberateľ túto skutočnosť oznámi Dodávateľovi. Dodávateľ je povinný bezodkladne, najneskôr však do 3 dní odo dňa doručenia oznámenia Odberateľa podľa predchádzajúcej vety, poskytnúť Odberateľovi všetky informácie a dokumenty, na základe ktorých možno uplatniť opravné prostriedky voči rozhodnutiu o uložení povinnosti Odberateľovi ako ručiteľovi uhradiť daňovému úradu dodávateľom Nezaplatenú daň. Komunikácia medzi zmluvnými stranami môže byť v tomto prípade realizovaná aj e-mailom na adresu Dodávateľa uvedenú v Zmluve a adresu Odberateľa dph@spp-distribucia.sk, pričom na požiadanie je každá zo zmluvných strán povinná potvrdiť druhej zmluvnej strane prijatie správy. Dokumenty umožňujúce uplatnenie opravných prostriedkov voči rozhodnutiu o uložení povinnosti Odberateľovi ako ručiteľovi uhradiť daňovému úradu Dodávateľom Nezaplatenú daň je Dodávateľ na vyžiadanie Odberateľa povinný poskytnúť v origináli alebo v notársky overenej kópii. Odberateľ je oprávnený, nie však povinný, uplatniť akékoľvek opravné prostriedky proti rozhodnutiu daňového úradu, ktorým Odberateľovi ako ručiteľovi uloží zaplatiť Dodávateľom Nezaplatenú daň. V prípade rozhodnutia Odberateľa o podaní opravného prostriedku je Dodávateľ povinný poskytnúť Odberateľovi plnú súčinnosť.
  3. Ak daňový úrad uloží Odberateľovi ako ručiteľovi povinnosť uhradiť Dodávateľom Nezaplatenú daň, Odberateľ je oprávnený použiť akúkoľvek do tohto okamihu nevyplatenú cenu na úhradu Nezaplatenej dane, ako aj nevyplatené čiastky z iných faktúr vystavených Dodávateľom Odberateľovi, a to aj takých, ktoré boli vystavené na základe iných zmlúv uzavretých medzi Odberateľom a Dodávateľom. O použití príslušnej nevyplatenej čiastky z ceny alebo odplaty (ceny) z iných faktúr, resp. zmlúv, na úhradu Dodávateľom Nezaplatenej dane bude Odberateľ informovať Dodávateľa. Dodávateľ nemá nárok na vyplatenie nevyplatenej ceny alebo odplaty (ceny) z iných faktúr, resp. zmlúv, ktorú Odberateľ použil podľa tohto článku Zmluvy. Odberateľ je oprávnený postupovať podľa tohto článku Zmluvy bez ohľadu na vykonanie oznámení podľa tohto článku Zmluvy voči Dodávateľovi.
  4. Ak Odberateľ ako ručiteľ uhradí daňovému úradu Dodávateľom Nezaplatenú daň a z akéhokoľvek dôvodu nebude pre Odberateľa možné, vhodné alebo postačujúce použiť na úhradu nevyplatenú čiastku z ceny alebo odplaty (ceny) z iných faktúr, resp. zmlúv, vzniká Odberateľovi pohľadávka voči Dodávateľovi vo výške takto zaplatenej dane (ďalej aj ako „Pohľadávka“). O zaplatení dane z titulu ručenia za Odberateľa bez použitia nevyplatenej čiastky z ceny alebo odplaty (ceny) z iných faktúr, resp. zmlúv, bude Odberateľ informovať Dodávateľa. Vzniknutá Pohľadávka sa stáva splatnou dňom nasledujúcim po dni odpísania zaplatenej dane z účtu Odberateľa. Odberateľ je oprávnený jednostranne si započítať Pohľadávku proti akejkoľvek pohľadávke alebo pohľadávkam Dodávateľa voči Odberateľovi, a to bez ohľadu na skutočnosť, či sú splatné alebo nesplatné. Pre vylúčenie pochybností platí, že Dodávateľ nie je oprávnený jednostranne si započítať nevyplatenú čiastku z ceny alebo odplatu (cenu) z iných faktúr, resp. zmlúv, proti Pohľadávke ani proti akýmkoľvek iným pohľadávkam Odberateľa voči Dodávateľovi a Dodávateľ tiež nie je oprávnený postúpiť pohľadávku spočívajúcu v nevyplatenej čiastke z ceny alebo odplaty (ceny) z iných faktúr, resp. zmlúv na tretiu osobu bez predchádzajúceho písomného súhlasu Odberateľa.
  5. Ustanovenia tohto článku Zmluvy majú prednosť pred akýmikoľvek odchylnými ustanoveniami Zmluvy a zostávajú zachované aj v prípade zániku Zmluvy, týmto zmluvné strany vylučujú vo vzťahu k tomuto článku Zmluvy aplikovateľnosť ustanovenia § 273 ods. 2 Obchodného zákonníka. Zmluvné strany výslovne vylučujú oprávnenie Dodávateľa ako dlžníka podľa ustanovenia § 309 Obchodného zákonníka na uplatnenie námietok voči Odberateľovi ako ručiteľovi, ak Odberateľ ako ručiteľ uhradí z titulu ručenia Nezaplatenú daň bez vedomia Dodávateľa.
  6. Odberateľ má právo na náhradu akejkoľvek škody, ktorá mu bola spôsobená ako ručiteľovi za daň, ktorej platiteľom je Dodávateľ.

**Článok 7.**

**Meranie**

1. Meranie dodaného množstva elektriny, vykonávanie odpočtov určeného meradla, vrátane vyhodnocovania, odovzdávania výsledkov merania a ostatných informácií potrebných pre vyúčtovanie združenej dodávky, vykonáva a odovzdá Dodávateľovi príslušný PDS v súlade s platnými všeobecne záväznými právnymi predpismi, platným Prevádzkovým poriadkom PDS a Technickými podmienkami PDS.
2. Množstvo dodanej elektriny sa meria určeným meradlom. Druh, počet, veľkosť a umiestnenie určeného meradla a ovládacích zariadení určuje PDS.
3. Odberateľ je povinný starať sa o určené meradlo tak, aby neprišlo k jeho poškodeniu alebo odcudzeniu a sleduje jeho riadny chod. Všetky poruchy na určenom meradle, vrátane porušenia zabezpečenia proti neoprávnenej manipulácii, ktoré Odberateľ zistí, je povinný bezodkladne ohlásiť PDS. Informácie o spôsobe oznámenia termínu výmeny určeného meradla, informácie o dôvodoch výmeny určeného meradla, ako aj informácie o náhradnom spôsobe určenia množstva dodanej elektriny pri poruche určeného meradla alebo mimo určeného termínu odpočtu sú zverejnené v Prevádzkovom poriadku PDS.
4. Odberateľ, ktorého OM je pripojené na napäťovú úroveň vysokého napätia, a u ktorého je odber elektriny meraný na sekundárnej strane transformátora a transformátor je jeho vlastníctvom, overí funkčnosť kompenzačného zariadenia transformátora na vlastné náklady a výsledky merania oznamuje príslušnému PDS. Pokiaľ Odberateľ také oznámenie nepredloží, transformátor sa považuje za nevykompenzovaný a príslušný PDS pripočítava k nameranej jalovej spotrebe jalové transformačné straty v zmysle platného cenového rozhodnutia ÚRSO.
5. Reklamácia technických podmienok dodávky a distribúcie elektriny, poruchy meradla, poruchy odpočtu meradla a správnosti fakturácie meraných údajov sa riadia prevádzkovým poriadkom PDS. Zmluvné strany sa dohodli, že reklamáciu uplatňuje Odberateľ písomnou formou u Dodávateľa alebo u PDS. Uplatnenie reklamácie nezbavuje Odberateľa povinnosti zaplatiť v určenej lehote vyúčtovanie za dodávku a distribúciu elektriny. V prípade, ak Odberateľ nesúhlasí s výsledkom vybavenia reklamácie alebo so spôsobom jej vybavenia, je oprávnený najneskôr do 45 dni od doručenia vybavenia reklamácie predložiť na ÚRSO spor s Dodávateľom alebo PDS na alternatívne riešenie v zmysle § 37 Zákona o regulácii. Návrh na začatie alternatívneho riešenia sporu sa doručuje na adresu: Úrad pre reguláciu sieťových odvetví, Tomášikova 28C, 821 01 Bratislava 3 alebo elektronicky na adresu: ars@urso.gov.sk

**Článok 8.**

**Prerušenie alebo obmedzenie dodávky elektriny a distribučných služieb**

1. Odberateľ berie na vedomie, že PDS je oprávnený obmedziť alebo prerušiť distribučné služby v nevyhnutnom rozsahu a na nevyhnutnú dobu v prípadoch ustanovených všeobecne záväzným právnym predpisom, Prevádzkovým poriadkom PDS a touto Zmluvou. Počas takéhoto prerušenia alebo obmedzenia nie je Dodávateľ povinný dodávať elektrinu a zabezpečovať distribučné služby. V uvedených prípadoch nemá odberateľ voči Dodávateľovi nárok na náhradu preukázateľne vzniknutej škody (skutočnej škody a ušlého zisku).
2. PDS informuje Odberateľa o plánovanom obmedzení alebo prerušení distribučných služieb v súlade so Zákonom o energetike a Prevádzkovým poriadkom PDS. V prípade prerušenia alebo obmedzenia distribučných služieb z dôvodu poruchy odberného zariadenia na dotknutom OM Odberateľa, je Odberateľ povinný informovať príslušného PDS.
3. Dodávateľ je oprávnený obmedziť alebo prerušiť dodávku elektriny a distribučné služby do OM Odberateľa a za tým účelom požiadať PDS o obmedzenie alebo prerušenie distribučných služieb, ak Odberateľ odoberá elektrinu v rozpore s touto Zmluvou. Za odber v rozpore s touto Zmluvou sa považuje aj prípad, keď je Odberateľ v omeškaní s úhradou faktúry alebo jej časti podľa Zmluvy, a ak si Odberateľ nesplnil túto svoju povinnosť ani v dodatočnej lehote, ktorú mu poskytol Dodávateľ v písomnej výzve s upozornením, že dodávka elektriny a distribučné služby budú obmedzené alebo prerušené. Okamih doručenia písomnej výzvy Dodávateľa podľa predchádzajúcej vety sa posudzuje podľa ustanovení článku 11. tejto Zmluvy. Dodávateľ v prípadoch obmedzenia alebo prerušenia dodávky podľa tohto bodu Zmluvy nezodpovedá za vzniknutú škodu ani za ušlý zisk Odberateľa. Dodávateľ je v takomto prípade oprávnený účtovať Odberateľovi náklady, ktoré mu v súvislosti s obmedzením alebo prerušením dodávok vznikli, a to vrátane poplatku za odpojenie a znovupripojenie OM, podľa platného cenníka služieb distribúcie príslušného PDS. Odberateľ sa zaväzuje tieto náklady zaplatiť.

**Článok 9.**

**Zodpovednosť a vyššia moc**

1. Každá zo zmluvných strán je zodpovedná za škodu, ktorá vznikne porušením jej povinností voči druhej zmluvnej strane. Ak Dodávateľ nedodá zmluvné množstvo elektriny podľa tejto Zmluvy alebo poruší svoje povinnosti vzťahujúce sa k príslušnému OM iným spôsobom, Odberateľ má po preukázaní rozsahu škody právo na náhradu vzniknutej škody, ak bola spôsobená Dodávateľom a vznikla v súvislosti s týmto nedodaním alebo v súvislosti s iným takýmto porušením povinnosti Dodávateľa. Právo na náhradu škody nevzniká za množstvo nedodané pri oprávnenom obmedzení alebo prerušení dodávok elektriny zo strany Dodávateľa (napr. vyhlásenie stavu núdze, obmedzenie alebo prerušenie dodávok z dôvodu porušenia Zmluvy Odberateľom, údržby a iné). Zmluvné strany sú povinné vyvinúť maximálne úsilie na predchádzanie vzniku škôd a zníženie ich rozsahu, ako aj poskytnúť si navzájom súčinnosť potrebnú na preverenie okolností vzniku škody a jej výšky.
2. Zmluvné strany nie sú zodpovedné za škody, ktoré vzniknú druhej zmluvnej strane z dôvodu okolností vylučujúcich zodpovednosť (vyššia moc). Za okolnosti vylučujúce zodpovednosť sa považuje prekážka, ktorá nastala po uzatvorení tejto Zmluvy nezávisle od vôle povinnej strany a bráni jej v splnení povinnosti, ak nemožno rozumne predpokladať, že by povinná strana túto prekážku alebo jej následky odvrátila alebo prekonala a ďalej, že by v čase podpísania tejto Zmluvy túto prekážku predvídala. Za okolnosti vylučujúce zodpovednosť sa považujú najmä nepredvídateľné prírodné udalosti, vojna, teroristická akcia, štrajk postihujúci možnosť plnenia povinnosti zmluvnej strany.
3. Dodávateľ nie je zodpovedný za vzniknuté škody spôsobené okolnosťami vylučujúcimi zodpovednosť u PDS, ak tieto okolnosti spôsobujú, že plnenie povinností Dodávateľa vyplývajúcich z tejto Zmluvy je nemožné.
4. Každá zo zmluvných strán je povinná písomnou formou vyrozumieť bez zbytočného odkladu druhú zmluvnú stranu o okolnostiach vylučujúcich zodpovednosť tejto zmluvnej strany s uvedením dôvodov a predpokladanej doby trvania takýchto okolností. Zmluvná strana, odvolávajúca sa na okolnosti vylučujúce zodpovednosť, je povinná poskytnúť druhej zmluvnej strane možnosť preveriť existenciu dôvodov vylučujúcich zodpovednosť.
5. Zmluvná strana postihnutá vyššou mocou sa zaväzuje vyvinúť primerané úsilie na odstránenie okolností vylučujúcich zodpovednosť, aby bolo možné obnoviť plnenie predmetu tejto Zmluvy, a druhej zmluvnej strane písomne oznámiť zánik okolností vylučujúcich zodpovednosť

**Článok 10.**

**Ochrana Dôverných informácií a Osobných údajov**

**Dôverné informácie**

1. Predmetom ochrany v zmysle Zmluvy sú všetky a akékoľvek údaje, dáta, podklady, výkresy, poznatky, dokumenty, doklady alebo akékoľvek iné obchodné a technické informácie, bez ohľadu na formu ich zachytenia:
2. ktoré sa týkajú Zmluvy a jej plnenia (najmä Zmluva a jej prílohy, informácie o právach a povinnostiach zmluvných strán ako aj informácie o Cene);
3. ktoré sa týkajú zmluvnej strany (najmä informácie o jej činnosti, štruktúre, hospodárskych výsledkoch, všetky zmluvy, finančné, štatistické a účtovné informácie, informácie o jej majetku, aktívach a pasívach, pohľadávkach a záväzkoch, informácie o jej technickom a programovom vybavení, know-how, hodnotiace štúdie a správy, podnikateľské stratégie a plány, informácie týkajúce sa predmetov chránených právom priemyselného alebo duševného vlastníctva a všetky ďalšie informácie o zmluvnej strane);
4. ktoré sa týkajú obchodných partnerov zmluvných strán;
5. pre ktoré je stanovený všeobecne záväznými právnymi predpismi osobitný režim nakladania (najmä, nie však výlučne obchodné tajomstvo, bankové tajomstvo, daňové tajomstvo, telekomunikačné tajomstvo, osobné údaje, utajované skutočnosti);
6. ktoré boli poskytnuté zmluvnej strane/získané zmluvnou stranou pred nadobudnutím platnosti a účinnosti Zmluvy, pokiaľ sa týkajú jej predmetu a/alebo obsahu (najmä, nie však výlučne žiadosť o cenovú ponuku, cenová ponuka);
7. ktoré sú výslovne zmluvnou stranou označené ako „dôverné", „confidential", „proprietary" alebo iným obdobným označením, z ktorého je zjavné, že sa jedná o dôvernú informáciu

(ďalej pre všetky typy informácií, ktoré sú predmetom ochrany v zmysle Zmluvy len „**Dôverné informácie**").

1. Zmluvné strany sú povinné zaistiť utajenie informácií v zmysle predchádzajúceho bodu spôsobom obvyklým pre utajovanie takýchto informácií, ak nie je výslovne dojednané inak. Zmluvné strany sú povinné zaistiť utajenie Dôverných informácií aj u svojich pracovníkov, zástupcov, ako aj iných spolupracujúcich tretích strán, pokiaľ im takéto informácie boli poskytnuté.
2. Dôverné informácie poskytnuté, odovzdané, oznámené, sprístupnené a/alebo akýmkoľvek iným spôsobom získané jednou zmluvnou stranou od druhej zmluvnej strany na základe a/alebo v akejkoľvek súvislosti so Zmluvou môžu byť použité výhradne na účely plnenia predmetu Zmluvy a v súlade so všeobecne záväznými právnymi predpismi, ktoré upravujú nakladanie s takýmito údajmi. Zmluvné strany sa zaväzujú Dôverné informácie, ako aj všetky informácie poskytnuté, odovzdané, oznámené, sprístupnené a/alebo akýmkoľvek iným spôsobom získané zmluvnými stranami na základe Zmluvy a/alebo v akejkoľvek súvislosti so Zmluvou udržiavať v prísnej tajnosti, zachovávať o nich mlčanlivosť a chrániť ich pred zneužitím, poškodením, zničením, znehodnotením, stratou a odcudzením.
3. Zmluvná strana nie je oprávnená bez predchádzajúceho písomného súhlasu druhej zmluvnej strany Dôverné informácie poskytnúť, odovzdať, oznámiť, sprístupniť, zverejniť, publikovať, rozširovať, vyzradiť, ani použiť inak, než na účely plnenia predmetu Zmluvy, s výnimkou prípadu ich poskytnutia, odovzdania, oznámenia, sprístupnenia:
4. odborným poradcom zmluvnej strany (vrátane právnych, účtovných, daňových a iných poradcov

alebo audítorov), ktorí sú buď viazaní všeobecnou profesionálnou povinnosťou mlčanlivosti stanovenou alebo uloženou všeobecne záväznými právnym predpisom alebo sú povinní zachovávať mlčanlivosť na základe písomnej dohody so zmluvnou stranou;

1. ovládanej osobe zmluvnej strany; (ii) ovládajúcej osobe zmluvnej strany; (iii) osobe, vo vzťahu ku ktorej má ovládajúca osoba zmluvnej strany postavenie ovládanej osoby alebo podobné postavenie; a (iv) osobe, v ktorej má ovládajúca osoba zmluvnej strany postavenie ovládajúcej osoby alebo podobné postavenie, pričom uvedené osoby budú mať vo vzťahu k ochrane Dôverných informácií rovnaké povinnosti ako zmluvné strany;
2. subdodávateľom, ak sa subdodávateľ podieľa na plnení podľa Zmluvy, a ak je to potrebné pre účely plnenia povinností Zhotoviteľa podľa Zmluvy, pričom subdodávateľ musí byť viazaný minimálne rovnakým rozsahom povinností vo vzťahu k ochrane Dôverných informácií, ako sú viazané zmluvné strany podľa Zmluvy.
3. Povinnosť zmluvných strán zachovávať mlčanlivosť o Dôverných informáciách sa nevzťahuje na informácie, ktoré:
4. boli zverejnené už pred podpisom Zmluvy, čo musí byť preukázateľné na základe poskytnutých

podkladov, ktoré túto skutočnosť dokazujú;

1. sa stanú všeobecne a verejne dostupné po podpise Zmluvy z iného dôvodu ako z dôvodu porušenia povinností podľa Zmluvy, čo musí byť preukázateľné;
2. majú byť sprístupnené na základe povinnosti stanovenej všeobecne záväzným predpisom, rozhodnutím súdu, prokuratúry alebo iného oprávneného orgánu verejnej moci, pričom v tomto prípade zmluvná strana, ktorá je povinná informácie sprístupniť, bezodkladne doručí druhej zmluvnej strane písomné oznámenie o tejto skutočnosti;
3. boli získané zmluvnou stranou od tretej strany, ktorá ich legitímne získala alebo vyvinula, a ktorá nemá žiadnu povinnosť, ktorá by obmedzovala ich poskytovanie, sprístupňovanie a/alebo zverejňovanie.
4. Dodávateľ taktiež nie je bez predchádzajúceho písomného súhlasu Odberateľa oprávnený použiť informáciu, že Objednávateľovi poskytoval plnenie podľa Zmluvy, ako ani informáciu o uzavretí Zmluvy, na propagáciu svojej činnosti.
5. Dodávateľ je povinný informovať Odberateľa o porušení povinnosti ochrany Dôverných informácií (najmä narušenie bezpečnosti, dôvernosti, integrity, dostupnosti, zneužitie, poškodenie, zničenie, znehodnotenie, strata, únik alebo odcudzenie Dôverných informácií) a/alebo o udalosti, ktorá sa považuje za porušenie povinnosti ochrany Dôverných informácií (ďalej lej „narušenie ochrany“) a o vykonaných opatreniach na odstránenie následkov narušenia ochrany bez zbytočného odkladu potom, čo sa o narušení ochrany dozvedel. Dodávateľ je povinný vykonať opatrenia na odstránenie následkov narušenia ochrany okamžite po tom, ako Odberateľ upozorní Dodávateľa na porušenie povinnosti ochrany Dôverných informácií. Dodávateľ je povinný odstrániť, resp. v maximálnej možnej miere minimalizovať následky narušenia ochrany bez zbytočného odkladu potom, čo sa o narušení ochrany dozvedel.
6. Všetky povinnosti zmluvných strán týkajúce sa ochrany Dôverných informácií platia bez ohľadu na ukončenie platnosti a účinnosti Zmluvy.

**Osobné údaje**

1. Zmluvné strany sa zaväzujú, že v prípade spracovania osobných údajov fyzických osôb, budú postupovať v zmysle zákona č. 18/2018 Z. z. o ochrane osobných údajov a o zmene a doplnení niektorých zákonov v platnom znení (ďalej len „Zákon o ochrane osobných údajov“) a Nariadenia Európskeho parlamentu a Rady (EÚ)2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane osobných údajov) (ďalej len „GDPR“) a v prípade, že dochádza k činnostiam, na vykonávanie ktorých je v zmysle uvedeného zákona a/alebo nariadenia potrebné uzavretie písomnej zmluvy a/alebo akékoľvek iné konanie zmluvných strán, uzavrú za týmto účelom osobitnú zmluvu a/alebo uskutočnia všetky úkony v súlade s ustanoveniami predmetného zákona a/alebo nariadenia tak, aby bolo možné realizovať plnenie v zmysle Zmluvy.
2. Osobné údaje Dodávateľa, ktorý je fyzickou osobou alebo osôb, ktoré konajú za Dodávateľa, ktorý je právnickou osobou, sú spracúvané Odberateľom na účel plnenia Zmluvy alebo aby sa vykonali opatrenia pred uzatvorením Zmluvy v súlade s čl. 6 ods. 1 písm. b) GDPR. Zmluvné strany môžu mať oprávnený záujem navzájom si poskytnúť osobné údaje kontaktných osôb v súlade s ustanovením § 78 ods. 3 Zákona o ochrane osobných údajov na účel vzájomnej komunikácie pri plnení Zmluvy. Zmluvné strany budú spracúvať takéto osobné údaje získané od druhej zmluvnej strany ako samostatní prevádzkovatelia.
3. Dodávateľ je povinný oznámiť dotknutým osobám poskytnutie ich osobných údajov Odberateľovi podľa predchádzajúceho bodu a preukázateľne ich informovať o tom, že informácia o spracúvaní osobných údajov Odberateľom podľa čl.14 GDPR je dostupná na webovom sídle Odberateľa na podstránke Ochrana osobných údajov (<https://www.spp-distribucia.sk/gdpr/>).
4. Všetky povinnosti zmluvných strán týkajúce sa ochrany osobných údajov platia bez ohľadu na ukončenie platnosti a účinnosti Zmluvy.

**Článok 11.**

**Doručovanie**

1. Odstúpenie od Zmluvy, výpoveď Zmluvy, návrhy dodatkov k Zmluve, faktúry, budú vyhotovené písomne (v listinnej forme) a doručené druhej zmluvnej strane osobne, kuriérom alebo zaslané poštou, pokiaľ nie je v tejto Zmluve vrátane jej príloh dohodnuté inak. Odstúpenie od Zmluvy doručujú zmluvné strany formou doporučenej zásielky.
2. Ostatné písomnosti a prejavy vôle zmluvných strán sa doručujú e-mailom na adresy dohodnuté v Zmluve alebo oznámené druhej zmluvnej strane. V prípade doručovania podľa predchádzajúcej vety tohto bodu Zmluvy, druhá zmluvná strana bezodkladne potvrdí doručenie preukázateľnou formou. Pre vylúčenie pochybností sa uvádza, že nesplnenie tejto povinnosti nezakladá fikciu nedoručenia takejto písomnosti alebo prejavu vôle zmluvnej strany.
3. Dodávateľ je oprávnený doručovať Odberateľovi faktúry aj v elektronickej forme (e-mailom) na adresu: [●], [●] a [●], týmto nie je dotknuté oprávnenie Odberateľa požadovať od Dodávateľa faktúry v listinnej forme.
4. Písomnosť doručovaná osobne sa považuje za doručenú jej fyzickým odovzdaním prijímateľovi. Písomnosť doručovaná prostredníctvom pošty alebo doručovacej služby sa považuje za doručenú aj v prípade neprevzatia zásielky (napr. ak sa zásielka vráti odosielateľovi späť s poznámkou „adresát neznámy“, „nevyzdvihnuté v odbernej lehote“, „adresát odmietol zásielku prevziať“, „adresát sa odsťahoval“ alebo inou obdobnou poznámkou znamenajúcou neúspešné doručenie zásielky), a to desiatym dňom odo dňa odoslania oznámenia prijímateľovi alebo pokiaľ sa nedoručená zásielka (oznámenie) vráti odosielateľovi skôr, tak dňom jej vrátenia. Odmietnutie prevzatia písomnosti doručovanej osobne má účinky riadneho doručenia, a to momentom odmietnutia.
5. Až do ďalšieho oznámenia sú platné adresy (poštová, ako aj elektronická) a kontaktné údaje zmluvných strán podľa špecifikácií zmluvných strán v záhlaví tejto Zmluvy.

**Článok 12.**

**Subdodávateľ**

1. Dodávateľ predkladá v prílohe č. 4 Zmluvy zoznam všetkých známych subdodávateľov spolu s uvedením údajov o subdodávateľoch v zmysle § 41 Zákona o VO (údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia). Zmluvné strany pre vylúčenie pochybností uvádzajú, že v prípade, ak sa na realizácii predmetu tejto Zmluvy nebudú podieľať žiadni subdodávatelia, a plnenie na základe Zmluvy sa bude poskytovať iba vlastnými silami Dodávateľa, tak Dodávateľ predloží zoznam subdodávateľov prázdny nevyplnený.
2. Dodávateľ je povinný písomne oznámiť Odberateľovi akúkoľvek zmenu týkajúcu sa subdodávateľov, najmä zmenu údajov o subdodávateľovi, a to do piatich pracovných dní odo dňa, kedy sa Dodávateľ dozvedel o tejto zmene. K zmene týkajúcej sa subdodávateľa môže dôjsť len po odsúhlasení Odberateľom na základe aktualizovania prílohy č. 4 Zmluvy, k čomu môže dôjsť aj vzájomným odsúhlasením prostredníctvom elektronickej komunikácie Oprávnených osôb vo veciach zmluvných Dodávateľa a Odberateľa. Dodávateľ je povinný najneskôr 5 (päť) pracovných dní pred dňom, ktorý predchádza dňu, v ktorom nastane zmena subdodávateľa, písomne oznámiť Odberateľovi zámer zmeny týkajúcej sa subdodávateľa s uvedením identifikačných údajov pôvodného aj nového subdodávateľa, údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia (aktualizovaný zoznam subdodávateľov).

**Článok 13.**

**Trvanie Zmluvy**

1. Táto Zmluva nadobúda platnosť a účinnosť dňom podpisu oprávnenými zástupcami zmluvných strán. Ak je podmienkou účinnosti Zmluvy jej zverejnenie v zmysle všeobecne záväzných právnych predpisov, nadobúda Zmluva účinnosť nasledujúci deň po dni jej zverejnenia. Odhliadnuc od uvedeného sú zmluvné strany svojimi prejavmi vôle viazané momentom podpisu Zmluvy.
2. Povinnosť Dodávateľa poskytovať Odberateľovi združenú dodávku elektriny podľa tejto Zmluvy vzniká dňom fyzického pripojenia OM do distribučnej siete PDS a zaradením OM do bilančnej skupiny Dodávateľa, nie však skôr ako 01.01.2025. Tento deň je predpokladaným dňom začatia dodávok.
3. Zmluva sa uzatvára na dobu určitú do 31.12.2026. Zmluvné strany sa dohodli, že Odberateľ má právo na predĺženie trvania Zmluvy za rovnakých podmienok o ďalších 12 mesiacov (ďalej aj ako „Opcia“) a to za podmienok upravených nižšie. Opciu musí Odberateľ u Dodávateľa uplatniť tak, že Oprávnenej osobe vo veciach zmluvných Dodávateľa doručí (aj elektronicky) uplatnenie si Opcie najneskôr 1 mesiac pred uplynutím doby trvania Zmluvy podľa prvej vety tohto bodu Zmluvy. Oprávnená osoba vo veciach zmluvných Dodávateľa je povinná potvrdiť predĺženie trvania Zmluvy na základe uplatnenia si Opcie do 5 pracovných dní od doručenia tohto uplatnenia. Trvanie Zmluvy, na základe uplatnenia Opcie Odberateľom u Dodávateľa, sa predĺži do 31.12.2027 a to bez nutnosti uzavretia osobitného písomného dodatku k tejto Zmluve. Trvanie Zmluvy je spôsobom podľa tohto bodu Zmluvy možné predĺžiť najviac 1 krát.
4. Zmluvné strany sa dohodli, že Zmluvu je možné ukončiť okamžitým odstúpením od Zmluvy v prípade podstatného porušenia zmluvných povinností, za ktoré sa popri dôvodoch v zmysle Obchodného zákonníka považuje, ak:
5. Dodávateľ
6. bezdôvodne poruší svoju povinnosť dodať Odberateľovi elektrinu alebo  zabezpečiť distribučné služby alebo prevziať zodpovednosť za odchýlku v súlade s podmienkami tejto Zmluvy a túto povinnosť si nesplní ani v dodatočnej lehote určenej Odberateľom,
7. poruší akúkoľvek svoju povinnosť (záväzok) vyplývajúcu z tejto Zmluvy a nevykoná nápravu aj napriek upozorneniu Odberateľa ani v primeranej lehote, ktorú mu Odberateľ poskytne,
8. neplnenie povinností vyplývajúcich Dodávateľovi zo Zákona o energetike a súvisiacich všeobecne záväzných právnych predpisov,
9. bolo začaté exekučné konanie na majetok Dodávateľa alebo Dodávateľ vstúpil do likvidácie,
10. podlieha zákonu č. 7/2005 Z. z. o konkurze a reštrukturalizácii v platnom znení a podľa tohto zákona, bol podaný návrh na vyhlásenie konkurzu na majetok Dodávateľa alebo bol podaný návrh na povolenie reštrukturalizácie Dodávateľa.
11. Odberateľ
12. nezaplatí cenu za plnenie poskytované Dodávateľom na základe tejto Zmluvy v lehote 30 dní po splatnosti faktúry v zmysle Zmluvy napriek predchádzajúcemu písomnému upozorneniu Dodávateľa.
13. Odstúpením od Zmluvy zanikajú všetky práva a povinnosti zmluvných strán vyplývajúce zo Zmluvy, okrem povinností týkajúcich sa ochrany dôverných informácií a obchodného tajomstva, nárokov na náhradu škody, nárokov zo zodpovednosti za vady, nárokov na zmluvné alebo zákonné sankcie, resp. iných práv a povinností, ak to vyplýva z ich charakteru v zmysle príslušných právnych predpisov.
14. Zmluvu je možné ukončiť aj ďalšími spôsobmi v zmysle príslušných všobecne záväzných právnych predpisov, napr. dohodou zmluvných strán a pod.
15. Zmluvu je Odberateľ oprávnený bezplatne vypovedať bez udania dôvodu v jednomesačnej výpovednej lehote, ktorá začína plynúť od prvého kalendárneho dňa mesiaca nasledujúceho po mesiaci, v ktorom bola písomná výpoveď doručená druhej zmluvnej strane.
16. V prípade ukončenia Zmluvy, resp. v prípade ukončenia odberu na ktoromkoľvek OM sa Odberateľ zaväzuje umožniť PDS vykonanie záverečného odpočtu, prípadne odobratie meracieho zariadenia a vykonanie ďalších opatrení súvisiacich s ukončením dodávky elektriny do príslušného OM.

Článok 14.

Ostatné zmluvné dojednania

1. Na účely vykonávania ustanovení tejto Zmluvy sú oprávnenými osobami, resp. kontaktnými osobami (ďalej len „Oprávnené osoby“) nasledovné osoby:

za Dodávateľa:

Vo veciach technických:

[meno, priezvisko, funkcia]

Telefón: [●], E-mail: [●]

Vo veciach zmluvných:

[meno, priezvisko, funkcia]

Telefón: [●], E-mail: [●]

za Odberateľa:

Vo veciach technických:

[meno, priezvisko, funkcia]

Telefón: [●], E-mail: [●]

Vo veciach zmluvných:

[meno, priezvisko, funkcia]

Telefón: [●], E-mail: [●]

1. Akékoľvek zmeny a doplnky tejto Zmluvy, okrem prípadov výslovne v Zmluve uvedených, je možné vykonať len písomným dodatkom na základe dohody zmluvných strán.
2. Zmenu obchodného mena, sídla, IČDPH, právnej formy, adresy pre poštový styk, čísla účtu, telefónnych čísiel, čísla faxu, e–mailovej adresy a mien Oprávnených osôb zmluvných strán nie je potrebné vykonať dodatkom, postačuje jednostranné písomné oznámenie týchto skutočností doručené druhej zmluvnej strane podpísané oprávnenými zástupcami zmluvnej strany. Zmluvné strany sa zaväzujú, že každú zmenu údajov uvedených v predchádzajúcej vete oznámia druhej zmluvnej strane do 10 dní odkedy ku zmene došlo.
3. Dodávateľ je pri dodávke elektriny povinný dodržiavať štandardy kvality, evidovať, vyhodnocovať a zverejňovať údaje o štandardoch kvality, a to v súlade s platnou vyhláškou ÚRSO, ktorou sa ustanovujú štandardy kvality dodávky elektriny. Ak Dodávateľ nedodrží štandardy kvality a toto nedodržanie preukázateľne nastalo, je povinný uhradiť Odberateľovi kompenzačnú platbu. Vyhodnocovanie štandardov kvality Dodávateľ zverejňuje na svojom webovom sídle.
4. V osobitných zákonom vymedzených prípadoch môže dôjsť k uplatneniu inštitútu dodávky v režime dodávateľa poslednej inštancie, ktorý sa riadi všeobecne záväznými právnymi predpismi (najmä Zákonom o energetike, Pravidlami trhu a Prevádzkovými poriadkom PDS). Uplatnenie inštitútu dodávateľa poslednej inštancie vyhlasuje v zmysle Zákona o energetike PDS. PDS túto skutočnosť oznamuje dotknutým odberateľom, ako aj dodávateľovi poslednej inštancie, a to elektronicky a písomne a vo vymedzených prípadoch zverejnením v médiách a na svojom webovom sídle. Úlohou dodávateľa poslednej inštancie je zabezečenie kontinuity dodávok elektriny v prípadoch stanovených všeobecne záväzným právnym predpisom, pričom trvanie dodávky v tomto režime je maximálne 3 mesiace. Dodávka elektriny v režime poslednej inštancie sa riadi platnými obchodnými podmienkami, zverejnenými na webovom sídle dodávateľa poslednej inštancie.
5. Odberateľ zodpovedá za škodu spôsobenú neoprávneným odberom podľa Zákona o energetike. Za neoprávnený odber sa okrem iného považuje odber elektriny bez uzatvorenej zmluvy, bez meracieho zariadenia, alebo aj s meracím zariadením, na ktorom bolo porušené zabezpečenie proti neoprávnenej manipulácii.
6. Práva a povinnosti zmluvných strán pri prípadných reklamáciách sa riadia všeobecne záväznými právnymi predpismi a reklamačným poriadkom Dodávateľa. Reklamačný poriadok je dostupný Odberateľovi na webovom sídle Dodávateľa.
7. Akékoľvek nároky, rozdielne názory alebo spory vyplývajúce z tejto Zmluvy alebo v súvislosti s ňou, sa zmluvné strany pokúsia vyriešiť vzájomnou dohodou. Ak nedôjde o vzniknutom spore k dohode zmluvných strán, ktorákoľvek zo zmluvných strán je oprávnená obrátiť sa s návrhom na príslušný súd.
8. Odberateľ sa zaväzuje Dodávateľa v lehote minimálne 14 kalendárných dní vopred informovať o zámere využiť služby agregácie, resp. v rovnakej lehote Dodávateľa informovať o záujme poskytovať svoju flexibilitu nezávislému agregátorovi flexibility.

**Článok 15.**

**Záverečné ustanovenia**

* 1. Táto Zmluva sa uzatvára, riadi a posudzuje v súlade s právnym poriadkom Slovenskej republiky. Táto Zmluva sa bude spravovať ustanoveniami Obchodného zákonníka a Zákona o energetike. Vzťahy, ktoré vzniknú pri realizácii tejto Zmluvy medzi zmluvnými stranami a Zmluva ich neupravuje, sa budú riadiť ustanoveniami vyššie uvedených všeobecne záväzných právnych predpisov. V rozsahu, ktorého sa to týka, sa zmluvné strany budú riadiť platnými Technickými podmienkami PDS a Prevádzkovým poriadkom PDS a sú povinné dodržiavať povinnosti, ktoré im tieto predpisy ukladajú.
  2. Ak niektorá časť tejto Zmluvy je alebo sa stane neplatnou v zmysle všeobecne záväzných právnych predpisov, ostatné časti Zmluvy ostávajú v platnosti. Ak sa stane niektoré ustanovenie Zmluvy neplatným alebo nevykonateľným, sú zmluvné strany povinné ho nahradiť novým platným a vykonateľným ustanovením, ktoré v maximálnej možnej miere bude v súlade so zámermi zmluvných strán, ktoré tieto sledovali pôvodným ustanovením.
  3. Zmluvné strany sa dohodli, že Zmluvu možno zrušiť a meniť písomne, pričom zmeny sa uskutočnia formou písomných dodatkov, podpísaných oprávnenými zástupcami oboch zmluvných strán.
  4. Táto Zmluva je podpísaná v štyroch vyhotoveniach, z ktorých každá zmluvná strana obdrží dva rovnopisy.
  5. Neoddeliteľnú súčasť tejto Zmluvy tvorí:

Príloha č. 1 – Špecifikácia OM Odberateľa, dohodnutého ročného množstva elektriny a rezervovanej kapacity pre OM napájané z VN a NN napäťovej hladiny s mesačným zúčtovaním

Príloha č. 2 – Špecifikácia OM Odberateľa, dohodnutého ročného množstva elektriny a maximálnej rezervovanej kapacity pre OM napájané z NN napäťovej hladiny s ročným zúčtovaním

Príloha č. 3 – Vzor záväznej požiadavky a dohody o stanovení ceny

Príloha č. 4 – Zoznam subdodávateľov

* 1. Zmluvné strany vyhlasujú, že si text tejto Zmluvy riadne prečítali, jej obsahu porozumeli, s obsahom tejto Zmluvy súhlasia, táto Zmluva vyjadruje ich slobodnú vôľu a nebola uzatvorená v tiesni ani za nápadne nevýhodných podmienok. Na znak súhlasu s jej obsahom ju vlastnoručne podpísali.

|  |  |
| --- | --- |
| V [●], dňa [●] | V [●], dňa [●] |
| Odberateľ: | Dodávateľ: |
| ----------------------------------------------  [Meno, priezvisko, funkcia] | ----------------------------------------------  [Meno, priezvisko, funkcia] |
| ----------------------------------------------  [Meno, priezvisko, funkcia] | ---------------------------------------------- [Meno, priezvisko, funkcia] |